एयरपोर्ट के वाक-वे में महिला का पैर फंसा बाद में उसे काटना पड़ा
थाईलैंड में एयरपोर्ट के मूविंग वाक- वे में दुर्घटना के बाद एक महिला एयरलाइन पैसेंजर के पैर का एक हिस्सा काटना पड़ा। गुरुवार को राजधानी बैंकॉक में डॉन मुएंग इंटरनेशनल एयरपोर्ट के घरेलू टर्मिनल में एक 57 वर्षीय महिला के साथ दुर्घटना हुई है। बैंकॉक
थाईलैंड में एयरपोर्ट के मूविंग वाक- वे में दुर्घटना के बाद एक महिला एयरलाइन पैसेंजर के पैर का एक हिस्सा काटना पड़ा। गुरुवार को राजधानी बैंकॉक में डॉन मुएंग इंटरनेशनल एयरपोर्ट के घरेलू टर्मिनल में एक 57 वर्षीय महिला के साथ दुर्घटना हुई है।
बैंकॉक में दो प्रमुख एयरपोर्ट हैं। इनमें डॉन मुएंग पुराना और छोटा है। घटना के बारे में स्थिति पूरी तरह साफ नहीं है।
स्थानीय मीडिया ने पहले खबर दी कि सूटकेस में उलझने के बाद महिला का पांव वाक वे की मशीनरी ने खींच लिया था। लेकिन, उनके परिवार के लोगों ने बताया कि महिला के चलते समय वाक वे टूट गया।
दुर्घटना के बाद महिला के पैर को घुटने तक काटना पड़ा है। अधिकारियों का कहना है, वे जांच कर रहे हैं कि दुर्घटना मानवीय भूल या मशीनरी में गड़बड़ी के कारण हुई है। वाक- वे का बड़े पैमाने पर उपयोग होता है।
मूविंग वाक वे को एस्केलेटर के समान माना जाता है क्योंकि वे एक समान टेक्नोलॉजी का इस्तेमाल करते हैं। उनकी स्पीड एक जैसी है, आमतौर पर 100 फीट प्रति मिनट। मुख्य अंतर उतार का है। एस्केलेटर करीब 30 डिग्री ऊंचा होता है लेकिन मूविंग वाक वे इसके दसवें हिस्से के बराबर नहीं है। कई मूविंग वाक वे फ्लैट होते हैं।
नेशनल एलीवेटर इंडस्ट्री, अमेरिका का अनुमान है कि अकेले अमेरिका में लगभग 105 अरब लोग एस्केलेटर से आते-जाते हैं। एस्केलेटर, मूविंग वाक वे को बेहद सुरक्षित माना जाता है। लेकिन, किसी भी सार्वजनिक ट्रांसपोर्ट के समान उनमें भी कभी-कभार गड़बड़ी होती है।
घायल होेने का खतरा
अमेरिकी सरकार के 2013 के डेटा की समीक्षा के अनुसार अमेरिका में हर वर्ष एस्केलेटर से औसतन दो मौतें होती हैं। उनमें चोट लगने का खतरा ज्यादा है। अमेरिका में हर साल एस्केलेटर से संबंधित घटनाओं में दस हजार लोगों को चोट लगती है।
माइक ल्वेस, मुक्तिता सुहार्तोनो
© The New York Times